
Pielikums Nr. 1
[bookmark: _Hlk84412937][bookmark: _Hlk84421571]“Neapbūvēta zemesgabala Airu ielā 117A, Rīgā, 
kadastra apzīmējums 0100 120 2447 8001, nomas tiesību elektroniskas izsoles noteikumiem”


Z E M E S   N O M A S   L Ī G U M S  NR._______________

2026. gada___________________                                                           		     Rīga

Rīgas valstspilsētas pašvaldība, kuru pārstāv Rīgas valstspilsētas pašvaldības Īpašuma departamenta direktors Vladimirs Ozoliņš, kurš iecelts amatā ar Rīgas domes 30.03.2022. lēmumu Nr. 1396  (prot. Nr.53, 53.§)  un rīkojas saskaņā ar Rīgas valstspilsētas pašvaldības Īpašuma departamenta (turpmāk arī – Iznomātājs) nolikumu, no vienas puses, un __________________________________ (turpmāk – Nomnieks), no otras puses, (turpmāk kopā – Puses), pamatojoties uz:
- Ministru kabineta 19.06.2018. noteikumiem Nr. 350 „Publiskas personas zemes nomas un apbūves tiesības noteikumi”;
- Rīgas domes 16.10.2024. ieteikumiem Nr. RD-24-3-ie “Rīgas valstspilsētas pašvaldībai piederošās, piekrītošās, valdījumā uz likuma pamata esošās zemes iznomāšanas, likumiskās lietošanas un apbūves tiesības piešķiršanas kārtība”;
- Rīgas valstspilsētas pašvaldības Īpašuma departamenta Nekustamā īpašuma pārvaldes 14.07.2026. atzinumu Nr. DINIP-26-287-atz,
[bookmark: _Hlk69310864]ņemot vērā neapbūvēta zemesgabala Airu ielā 117A, Rīgā, kadastra apzīmējums 0100 120 2447 8001, elektroniskās nomas tiesību izsoles rezultātus (Rīgas valstspilsētas pašvaldības Īpašuma departamenta Nekustamā īpašuma iznomāšanas komisijas ___.__.2026. sēdes protokols Nr. DINIK-26‑     - pro),
noslēdz zemes nomas līgumu (turpmāk – līgums).


1. Līguma priekšmets

1.1. [bookmark: _Hlk69311042]Nomnieks nomā zemesgabalu Airu ielā 117A, Rīgā, kadastra apzīmējums 0100 120 2447 8001, 163 m² platībā (turpmāk – Zemesgabals), atbilstoši pievienotajam Zemesgabala situācijas plānam (pielikums Nr. 1).
1.2. [bookmark: _Hlk149655291]Zemesgabala izmantošanas mērķis: īslaicīgas lietošanas būves / būvju (turpmāk – Būve), kas atbilst Rīgas domes 15.12.2021. saistošo noteikumu Nr. 103 “Rīgas teritorijas izmantošanas un apbūves saistošie noteikumi” prasībām, būvniecība, labiekārtošana, uzturēšana un apsaimniekošana. 
1.3. Atbilstoši Rīgas teritorijas plānojuma (turpmāk – RTP), kas apstiprināts ar Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi”, funkcionālā zonējuma karti, Zemesgabals visā platībā atrodas mazstāvu dzīvojamās apbūves teritorijā (DzM1), kur atļautā izmantošana noteikta saskaņā ar RTP Teritorijas izmantošanas un apbūves noteikumu (turpmāk – TIAN) 2.1. un 4.2.1. apakšnodaļas prasībām un nav pretrunā izmantošanas mērķim.
1.4. Zemesgabala izmantošanā jāievēro visu veidu aizsargjoslas un citus izmantošanas aprobežojumus atbilstoši RTP grafiskās daļas kartei “Galvenās aizsargjoslas un citi teritorijas izmantošanas aprobežojumi” un TIAN 2.15. apakšnodaļas nosacījumus. 
1.5. Saskaņā ar RTP grafiskās daļas karti “Galvenās aizsargjoslas un citi teritorijas izmantošanas aprobežojumi”, kas atbilst plānojuma mēroga noteiktībai, Zemesgabals:
-	visā platībā atrodas 15 km zonā ap lidlauku “Rīga”, “Spilve”, “Ādaži”, “Ikšķile” kontrolpunktiem, kur jāievēro TIAN 168.1. apakšpunkta prasības;
-	visā platībā atrodas Baltijas jūras un Rīgas jūras līča piekrastes ierobežotas saimnieciskās darbības joslā;
-	daļēji atrodas virszemes ūdensobjekta aizsargjoslā, kur jāievēro TIAN 167. punkta prasības. Atbilstoši TIAN 148. punkta prasībām virszemes ūdens objektus visā teritorijā saglabā kā vērtīgus vides elementus;
-         daļēji atrodas teritorijā ar applūšanas varbūtību reizi desmit gados, kur jāievēro TIAN 153., 154. un 161. punkta prasības.
1.6. Zemesgabals ierakstīts nekustamā īpašuma Airu ielā 117A, Rīgā (kadastra Nr. 0100  120 2447), sastāvā Rīgas pilsētas zemesgrāmatas nodalījumā Nr. 100000144936 uz Iznomātāja vārda.
1.7. Zemesgabala konfigurācija var tikt precizēta, Pusēm vienojoties, ja atklājas, ka Zemesgabalu nav iespējams izmantot Būves būvniecībai Zemesgabala konfigurācijas dēļ.
1.8. Zemesgabala kadastra dati, t.sk. kadastra apzīmējums, līguma darbības laikā var mainīties bez grozījumu izdarīšanas līgumā.


2. Līguma termiņš

2.1. Līgums stājas spēkā pēc līguma abpusējas parakstīšanas līguma reģistrācijas dienā Rīgas domes Elektroniskās lietvedības informācijas aprites un sēžu nodrošināšanas lietojumprogrammas sistēmā.
2.2. [bookmark: _Hlk51768851]Līgums ir spēkā līdz Zemesgabala plānotās izmantošanas uzsākšanai, bet ne ilgāk kā 5 (piecus) gadus no līguma spēkā stāšanās dienas.
2.3. Līguma termiņš, Pusēm vienojoties, var tikt pagarināts, ja Zemesgabals nav nepieciešams valsts pārvaldes funkciju veikšanai un ja to pieļauj normatīvie akti, ja Nomnieks rakstiski lūdz termiņa pagarināšanu ne vēlāk kā 6 (sešus) mēnešus pirms līguma termiņa beigām,  ja tam piekrīt kompetentās institūcijas, kā arī ja Nomnieks labticīgi pildījis līguma pienākumus, tostarp viņam nav nenokārtotu parādsaistību pret Iznomātāju. 


3. Samaksa un samaksas noteikumi

3.1. Zemes nomas maksu Nomnieks maksā no līguma spēkā stāšanās dienas.
3.2. Zemes nomas maksa ir EUR ______(________________ euro, 00 centi) gadā.
3.3. [bookmark: _Hlk25322998]Papildus zemes nomas maksai Nomnieks maksā pievienotās vērtības nodokli (PVN).
3.4. Veicot maksājumus Nomnieks norāda šādus rekvizītus:
Saņēmējs: Rīgas valstspilsētas pašvaldība
Nodokļu maksātāja reģistrācijas Nr. 90011524360
Konts: Nr. LV46RIKO0020300003010
Banka: Luminor Bank AS, Latvijas filiāle kods RIKOLV2X
Iemaksas mērķis: iestādes kods 214 Rīgas valstspilsētas pašvaldības Īpašuma departaments, līguma Nr., par kuru tiek veikti maksājumi.
Iznomātāja rēķini tiek sagatavoti elektroniski un ir derīgi bez paraksta. Iznomātāja rēķini tiek sūtīti uz Nomnieka norādīto e-pasta adresi: _____________________________
Ja Nomniekam ir aktivizēta oficiālā elektroniskā adrese, Iznomātāja rēķini Nomniekam tiek sūtīti uz Nomnieka oficiālo elektronisko adresi.
Maksājumi tiek uzskatīti par veiktiem dienā, kad tie ir saņemti Iznomātāja norēķinu kontā. 
Rēķina nesaņemšana neatbrīvo Nomnieku no pienākuma veikt zemes nomas maksājumus līgumā norādītajā termiņā.
3.5. Iznomātāja kontā Nomnieka ieskaitītos EUR _______ (___________ euro, ____ centi) kā Nodrošinājuma depozītu – 6 (sešu) mēnešu nomas maksas apmērā (bez PVN) Iznomātājs ķīlas veidā patur visu līguma darbības periodu līgumā noteikto Nomnieka saistību pilnīgas izpildes nodrošinājumam. Iznomātājs, līgumam beidzoties, tai skaitā, jebkurā no līgumā paredzētās vienpusējās atkāpšanās gadījumiem, Nodrošinājuma depozītu novirza Nomnieka neizpildīto saistību dzēšanai, tai skaitā, zemes nomas maksas parādu vai nokavējumu procentu, vai līgumsoda segšanai. Pēc līguma izbeigšanas un Nomnieka neizpildīto saistību ieturējuma, atlikušo Nodrošinājuma depozīta summu, ja tāda ir, Iznomātājs atmaksā Nomniekam 30 (trīsdesmit) darba dienu laikā.
3.6. Nomnieks ir samaksājis Iznomātāja izdevumus EUR 363,00 (trīs simti sešdesmit trīs euro, 00 centi) (t.sk. PVN) par sertificēta nekustamā īpašuma vērtētāja noteikto Zemesgabala tirgus nomas maksas vērtējumu. 
3.7. Nomas maksu Nomnieks maksā pilnā apmērā visu līguma darbības laiku neatkarīgi no jebkādiem apstākļiem.
3.8. Pirmo zemes nomas maksas maksājumu proporcionāli kalendāro dienu skaitam no līguma spēkā stāšanās dienas līdz nākošajam kalendārajam ceturksnim, Nomnieks maksā 30 (trīsdesmit) kalendāro dienu laikā no līguma spēkā stāšanās dienas. Turpmāk zemes nomas maksa jāmaksā četras reizes gadā, maksājot uz priekšu par ceturksni, samaksu izdarot attiecīgi līdz 31. janvārim, 30. aprīlim, 31. jūlijam un 31. oktobrim.
3.9. Par nokavētiem maksājumiem Nomnieks maksā nokavējuma procentus 0,1% apmērā no savlaicīgi nesamaksātās naudas summas par katru nokavēto dienu.
3.10. Iznomātājs var vienpusēji mainīt zemes nomas maksu bez grozījumu izdarīšanas līgumā, ja normatīvie akti paredz citu neapbūvēta zemesgabala nomas maksas aprēķināšanas kārtību un tā ir augstāka par līgumā noteikto, vai, ievērojot 1.8. apakšpunktā noteikto, ir palielinājusies Zemesgabala platība. Šādas Iznomātāja noteiktas izmaiņas ir saistošas Nomniekam ar dienu, kāda noteikta normatīvajos aktos vai kad stājušies spēkā grozījumi normatīvajos aktos, vai ar dienu, kad mainījušies kadastra dati.
3.11. Iznomātājs zemes nomas maksu palielina, piemērojot koeficientu 1,5, ja Nomnieks uz Zemesgabala ir veicis nelikumīgu būvniecību, uz laiku līdz nelikumīgās būvniecības seku novēršanai.
3.12. Līguma darbības laikā nekustamā īpašuma nodokli un visus citus nodokļus un nodevas, kas paredzēti vai tiks noteikti Latvijas Republikas normatīvajos aktos, kas attiecas uz Zemesgabalu un Būvi, Nomnieks maksā patstāvīgi.


4. Citas Pušu tiesības un pienākumi

4.1. Nomnieks veic Zemesgabala, tam piegulošās teritorijas un Būves uzturēšanu atbilstoši spēkā esošajiem normatīvajiem aktiem, ievērojot Rīgas valstspilsētas pašvaldības saistošo noteikumu par Rīgas valstspilsētas teritorijas kopšanu un būvju uzturēšanu prasības, kā krietns un rūpīgs nomnieks rūpējas par Zemesgabalu.
4.2. Nomnieks ir atbildīgs par Būves būvniecības un ekspluatācijas atbilstību normatīvo aktu prasībām, 2 (divu) nedēļu laikā pēc Būves pieņemšanas ekspluatācijā iesniedz Rīgas valstspilsētas pašvaldības Īpašuma departamentā aktu par tās pieņemšanu ekspluatācijā.
4.3. Ja tiek pagarināts līguma termiņš, Nomnieks nodrošina Būves ekspluatācijas termiņa pagarināšanu un 2 (divu) nedēļu laikā pēc Būves ekspluatācijas termiņa pagarināšanas, iesniedz Rīgas valstspilsētas pašvaldības Īpašuma departamentā dokumentus par tiesībām ekspluatēt Būvi.
4.4. Nomnieks ir atbildīgs par Būves ekspluatācijas atbilstību normatīvo aktu (tostarp Ministru kabineta 19.08.2014. noteikumu Nr. 500 “Vispārīgie būvnoteikumi”, tostarp  2.18. apakšpunkta un 10. punkta prasībām, kā arī par Būves nojaukšanu pēc tās ekspluatācijas termiņa beigām. 
4.5. Nomniekam ir pienākums nodrošināt Būves  ekspluatācijas atbilstību normatīvo aktu prasībām un atlīdzināt zaudējumus, kurus ar savu darbību vai bezdarbību, ar nodomu vai aiz neuzmanības, būvējot, ekspluatējot vai uzturot Būvi neatbilstoši būvniecību regulējošo un citu normatīvo aktu prasībām, vai lietojot un uzturot Zemesgabalu, nodara Iznomātājam vai trešajām personām.
4.6. Nomnieks Zemesgabalu lieto tikai līgumā noteiktajam mērķim.
4.7. Nomnieks nevar nodot Zemesgabalu apakšnomā vai citādā lietošanā trešajai personai bez Iznomātāja rakstiskas piekrišanas.
4.8. Nomnieks atļauj Iznomātājam apsekot Zemesgabalu tādā apjomā, lai pārliecinātos par tā izmantošanu atbilstoši līguma noteikumiem.
4.9. Nomnieks ievēro Zemesgabala lietošanas tiesību aprobežojumus: 
4.9.1. esošās pazemes un virszemes inženierkomunikācijas;
4.9.2. inženierkomunikāciju un to objektu aizsargjoslas, kurās jāievēro lietošanas tiesību aprobežojumi atbilstoši Aizsargjoslu likuma prasībām;
4.9.3. citus lietošanas tiesību aprobežojumus, arī tad, ja tie nav ierakstīti zemesgrāmatā vai Nekustamā īpašuma valsts kadastra informācijas sistēmā.
4.10. Nomnieks ņem vērā, ka Zemesgabala izpētes darbus, dokumentācijas izstrādāšanas un saskaņošanas procedūras saistībā ar 1.2. apakšpunktā noteikto mērķi Nomnieks veic par saviem līdzekļiem.
4.11. Nomnieks nesaņem nekādu atlīdzību no Iznomātāja par Zemesgabalā veiktajiem ieguldījumiem un izdevumiem, kā arī par ieguldījumiem un izdevumiem, kas saistīti ar Būvi, tostarp nepieciešamajiem, derīgajiem un greznuma izdevumiem, kā arī par visiem izdevumiem, kas radušies, uzturot Zemesgabalu un Būvi, kā arī atbrīvojot Zemesgabalu, tostarp no Būves, un sakopjot Zemesgabalu atbilstoši sakārtotas vides prasībām, līgumam beidzoties.
4.12. Līgumam beidzoties, tostarp pēc 6.2. vai 6.3. apakšpunktā minētā Iznomātāja paziņojuma saņemšanas, paziņojumā norādītajā termiņā Nomnieks atbrīvo par saviem līdzekļiem Zemesgabalu, tostarp no Būves, no Nomniekam un trešajām personām piederošām kustamām lietām, un sakopj Zemesgabalu atbilstoši sakārtotas vides prasībām, iesniedz Iznomātājam kompetentās institūcijas izsniegtu dokumentu, kas apliecina Būves neesību dabā un dzēš Būvi no Nekustamā īpašuma valsts kadastra informācijas sistēmas, ja tā reģistrēta Nekustamā īpašuma valsts kadastra informācijas sistēmā.
4.13. Ja Nomnieks nebūs izpildījis 4.12. apakšpunktā noteiktos pienākumus, Būve, kas atradīsies uz Zemesgabala, pēc līguma darbības izbeigšanās uzskatāma par nodotu bez atlīdzības Iznomātājam, kurš tiesīgs izmantot Būvi pēc saviem ieskatiem, tostarp nojaukt. Turklāt Nomnieks piekrīt, ka visa Nomnieka atstātā kustamā manta, kas atradīsies uz Zemesgabala pēc līguma darbības izbeigšanās, tiks atzīta par atmestu mantu, un Iznomātājs būs tiesīgs rīkoties ar to pēc saviem ieskatiem. Ja šīs mantas sastāvā līguma izbeigšanās dienā atradīsies arī trešo personu kustamā manta, Nomnieks uzņemas visu atbildību par visiem zaudējumiem, kas var rasties trešajām personām sakarā ar mantas atzīšanu par atmestu.
4.14. Nomnieks nedrīkst atsavināt vai dāvināt Būvi pirms tās atdalīšanas no Zemesgabala un Zemesgabala atbrīvošanas. Būves ieguvējs neiegūst no līguma izrietošās Nomnieka tiesības un pienākumus.
4.15. Nomnieks uzņemas risku par iespējamiem zaudējumiem, ja Zemesgabalu nevarēs izmantot 1.2. apakšpunktā noteiktajam izmantošanas mērķim, un Iznomātājs neatlīdzina Nomniekam nekādu atlīdzību par Zemesgabalā veiktajiem ieguldījumiem un izdevumiem, kā arī par ieguldījumiem un izdevumiem, kas saistīti ar Būvi, tostarp nepieciešamajiem, derīgajiem un greznuma izdevumiem, kā arī par visiem ar būvniecības procesu saistītiem izdevumiem. Šajā gadījumā Nomnieks var vienpusēji atkāpties no līguma, paziņojot par to Iznomātājam un atbrīvojot Zemesgabalu 4.12. apakšpunktā noteiktajā kārtībā. Šajā apakšpunktā Nomniekam noteiktā vienpusējā atkāpšanās tiesība ir spēkā ne ilgāk kā 1 (vienu) gadu pēc līguma stāšanās spēkā.
4.16. Nomnieks atbild par Zemesgabala, tam piegulošās teritorijas 24 m2 platībā atbilstoši pievienotajam situācijas plānam (pielikums Nr. 2) un/vai apstādījumu, ja tādi ir, kopšanu, uzturēšanu un aizsardzību, kā arī par citu Zemesgabala īpašniekam vai tiesiskajam valdītājam normatīvajos aktos noteikto pienākumu izpildi, tostarp Nomnieks uzņemas materiālo zaudējumu atlīdzināšanu minēto pienākumu neizpildes gadījumā. Nomnieks uzņemas Zemesgabala īpašniekam vai tiesiskajam valdītājam normatīvajos aktos noteiktos pienākumus un nes uz Zemesgabalu gulošās nastas un apgrūtinājumus par saviem līdzekļiem, nesaņemot atlīdzību no Iznomātāja.
4.17. Nomnieks ņem vērā, ka, līguma darbībai beidzoties, ja Nomnieks nav noslēdzis jaunu zemes nomas līgumu, Iznomātājs aizliedz Nomniekam lietot Zemesgabalu. Iznomātājs ir tiesīgs likt šķēršļus Zemesgabala lietošanai, lai nodrošinātu minētā aizlieguma ievērošanu. 


5. Strīdu atrisināšanas kārtība
	
Strīdus, kas rodas sakarā ar līguma pildīšanu, izmaiņām un izbeigšanu, risina Pusēm vienojoties. Ja tas nav iespējams, strīdus starp Pusēm risina Latvijas Republikas normatīvajos aktos noteiktajā kārtībā tiesu instancēs.


6. Līguma izbeigšanās
 
6.1. Līguma termiņš izbeidzas saskaņā ar 2.2. apakšpunkta noteikumiem.
6.2. Iznomātājs paziņo par līguma izbeigšanos, brīdinot par to Nomnieku iepriekš, ja tiek uzsākta Zemesgabala plānotā izmantošana.
6.3. Iznomātājs var vienpusēji atkāpties no līguma, neatlīdzinot Nomnieka zaudējumus, kas saistīti ar līguma pirmstermiņa izbeigšanu, un neatlīdzinot 4.11. apakšpunktā minētos ieguldījumus un izdevumus, par atkāpšanos paziņojot Nomniekam iepriekš, ja:
6.3.1. tiek saņemta informācija no kompetentās institūcijas, ka Zemesgabals un/vai Būve tiek ekspluatēta neatbilstoši normatīvo aktu prasībām, tostarp beidzies Būves ekspluatācijas termiņš un tas netiek pagarināts, vai nav saņemta atļauja Būves būvniecībai/izvietošanai;
6.3.2. Nomnieks nepilda kādu no 4. punktā noteiktajiem Nomnieka pienākumiem;
6.3.3. Nomniekam ir bijuši vismaz trīs līgumā noteikto maksājumu termiņu kavējumi, kas kopā pārsniedz vienu nomas maksas aprēķina periodu; 
6.3.4. Nomnieks Zemesgabalu izmanto neatbilstoši līguma 1.2. punktā noteiktajam Zemesgabala lietošanas mērķim un/vai lietošanas veidam un/vai raksturam vai, ja tiek mainīts Zemesgabala lietošanas mērķis, lietošanas veids un/vai raksturs;
6.3.5. Nomnieks pasliktina Zemesgabala stāvokli;
6.3.6. Nomnieks nodod Zemesgabalu vai tā daļu apakšnomā vai citādā lietošanā trešajai personai bez Iznomātāja rakstiskas piekrišanas;
6.3.7. Nomniekam tiek pasludināts ārpustiesas tiesiskās aizsardzības process, tiesiskās aizsardzības process vai maksātnespējas process;
6.3.8. ir apturēta Nomnieka saimnieciskā darbība;
6.3.9. Nomniekam ir uzsākts likvidācijas process;
6.3.10. līguma neizpildīšana ir ļaunprātīga un dod Iznomātājam pamatu uzskatīt, ka viņš nevar paļauties uz saistību izpildīšanu nākotnē;
6.3.11. Zemesgabals nepieciešams sabiedrības vajadzību nodrošināšanai vai normatīvajos aktos noteikto publisko funkciju veikšanai, vai līguma darbība rada šķēršļus turpmākajai teritorijas attīstībai;
6.3.12. Nomnieks vai ar to saistītās personas tiek iekļautas Apvienoto Nāciju Organizācijas vai Eiropas Savienības, vai citas starptautiskās organizācijas, kuras dalībvalsts ir Latvijas Republika,  sankciju sarakstos un uz to tiek piemērotas sankcijas Latvijas Republikas normatīvajos aktos noteiktajā kārtībā.
6.4.  Līgumu var izbeigt, Pusēm rakstiski vienojoties, ja Nomnieks ir izpildījis 4.12. apakšpunktā minētos Nomnieka pienākumus.
6.5.  Līguma darbība izbeidzas ar Nomnieka darbības izbeigšanos. Saistības starp Nomnieku un Iznomātāju, kas ir spēkā uz to brīdi, ir jāpilda saskaņā ar Latvijas Republikas normatīvajiem aktiem.
6.6.  Līgums paliek spēkā, ja Latvijas Republikas normatīvajos aktos paredzētajā kārtībā ir noteikts Nomnieka tiesību un saistību pārņēmējs.
6.7.  Iznomātāja reorganizācija nevar būt par pamatu līguma izbeigšanai vai grozīšanai.

7. Līgumsodi

7.1. Līguma 4. punktā (izņemot 4.12. apakšpunktā) paredzēto pienākumu nepildīšanas gadījumā, Nomnieks maksā līgumsodu zemes nomas maksas apmērā par periodu, kad nav pildītas saistības (ievērojot normatīvajos aktos noteiktos ierobežojumus). Līgumsoda samaksa neatbrīvo Nomnieku no līgumā noteikto saistību izpildes, arī no pienākuma maksāt zemes nomas maksu.
7.2. Līguma 4.12. apakšpunktā paredzēto pienākumu nepildīšanas gadījumā Nomnieks samaksā līgumsodu 1 (viena) gada zemes nomas maksas apmērā, kāda tā ir līguma izbeigšanās brīdī, 30 (trīsdesmit) dienu laikā pēc līguma izbeigšanās. Papildus līgumsodam Nomnieks maksā atlīdzību par visiem zaudējumiem un izdevumiem, kas Iznomātājam radušies saistībā ar 4.12. apakšpunktā Nomniekam noteikto pienākumu nepildīšanu.

8. Neparedzēti apstākļi
	
Pildot saistības saskaņā ar šo līgumu, tiek piemēroti vispārpieņemtie "force majeure" principi. Par tādiem tiek uzskatīti arī valsts pārvaldes institūciju normatīvie akti, lēmumi, rīkojumi, kas padara līguma nosacījumu izpildi neiespējamu vai būtiski apgrūtina.


9. Nobeiguma noteikumi

         9.1.Jautājumus, ko nerisina līguma noteikumi, Puses risina saskaņā ar Latvijas Republikas normatīvajiem aktiem.
	9.2. Nomnieks piekrīt korespondences, tostarp jebkādu dokumentu saistībā ar līgumu, t.sk. Iznomātāja paziņojumu, brīdinājumu, pretenziju, rēķinu, saņemšanai elektroniski 3.4. apakšpunktā norādītajā Nomnieka e-pastā.
	9.3. Ja Nomniekam ir aktivizēta oficiālā elektroniskā adrese, tad  9.2. apakšpunktā norādītā Iznomātāja korespondence Nomniekam tiek sūtīta uz Nomnieka oficiālo elektronisko adresi.
         9.4. Nomniekam ir pienākums rakstiski paziņot Iznomātājam par savas juridiskās adreses/deklarētās dzīvesvietas adreses un/vai e-pasta adreses maiņu 2 (divu) nedēļu laikā. Ja tas netiek izdarīts, Puses uzskata, ka Nomnieks ir saņēmis Iznomātāja nosūtīto korespondenci. 
         9.5. Visi līguma pielikumi ir neatņemama līguma sastāvdaļa. 
         9.6. Līgums ir sagatavots 2 (divos) identiskos eksemplāros ar vienādu juridisko spēku, no kuriem 1 (viens) eksemplārs atrodas pie Iznomātāja, 1 (viens) - pie Nomnieka.
         9.7. Pielikumā: Nr. 1 – Zemesgabala situācijas plāns, pielikums Nr.2 – kopjamās teritorijas situācijas plāns.

Pušu adreses un paraksti:
         Iznomātājs:						Nomnieks:
Rīgas valstspilsētas pašvaldība					____________________
Rātslaukums 1						 
Rīga, LV-1539							____________________
 
Iznomātāja vārdā:								 ____________________
Rīgas valstspilsētas pašvaldības 
Īpašuma departamenta 	                              
direktors	                                                                                                                                                           
Vladimirs Ozoliņš
                                     ______________	                    		
                                     ___________	 
Šis dokuments ir parakstīts ar elektronisko parakstu (bez droša e-paraksta)

